Prilog 6                                                                                                                             Verzija 1.1.


PRILOG

UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU PROJEKTA
UNUTAR INTERVENCIJE 73.13. POTPORA JAVNOJ INFRASTRUKTURI U RURALNIM PODRUČJIMA IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023.-2027.
OPIS PROJEKTA

1. NAZIV PROJEKTA
(navesti naziv projekta iz projektne dokumentacije/građevinske dozvole ili drugog dokumenta)
[bookmark: _Hlk164431639]REKONSTRUKCIJA NERAZVRSTANE CESTE- PUT PRVOG REDA

2. KORISNIK
2.1. NAZIV KORISNIKA
Općina Bogdanovci
2.2. ADRESA KORISNIKA
Bana J. Jelačića 1, 32000 Bogdanovci
2.3. OSOBA OVLAŠTENA ZA ZASTUPANJE
Marko Barun, mag.admin.publ., općinski načelnik
2.4. KONTAKT PODACI
tel: 095/1576-006, e-mail: nacelnik@opcina-bogdanovci.hr

3. OPIS PROJEKTA
3.1. VRSTA PROJEKTA
[bookmark: _Hlk153451350](navesti odnosi li se projekt za koji korisnik traži potporu unutar intervencije 73.13. na izgradnju nerazvrstane ceste ili rekonstrukciju nerazvrstane ceste)
Predmetni projekt se odnosi na rekonstrukciju nerazvrstane ceste. 

3.2. MJESTO PROVEDBE PROJEKTA
3.2.1. ŽUPANIJA PROJEKTA
Vukovarsko-srijemska županija
3.2.2. GRAD/OPĆINA PROJEKTA
Općina Bogdanovci
3.2.3. NASELJE/NASELJA PROJEKTA
Naselja Bogdanovci i Petrovci
3.2.3. KATASTARSKA OPĆINA / KATASTARSKE OPĆINE PROJEKTA
Bogdanovci i Petrovci

3.3. KRATKI OPIS I CILJEVI PROJEKTA
(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)
Planirani projekt se odnosi na rekonstrukciju nerazvrstane prometnice u Općini Bogdanovci, točnije u naseljima Bogdanovci i Petrovci, ukupne duljine 4.480 metara. Razlog i svrha rekonstrukcije predmetne nerazvrstane ceste je podizanje kvalitete života ruralnog područja Općine Bogdanovci. Rekonstrukcijom navedene prometnice povezat će se dva naselja Općine Bogdanovci, između kojih trenutno nema poveznice u smislu izravne asfaltirane ceste. Rekonstrukcija će omogućiti brži i lakši pristup između dva naselja. Projekt će rezultirati boljom povezanošću među stanovnicima i poslovnim subjektima, potaknuti će se gospodarski razvoj u oba naselja. Rekonstrukcija je nužna i radi poboljšanja sigurnosti, omogućit će se šira cesta i sigurnija prometnica. Ostvarenjem navedenih ciljeva, poboljšati će se opća sigurnost stanovnika. Uz sve navedene ciljeve, glavni cilj rekonstrukcije prometnice je suzbijanje negativnih demografskih kretanja na ruralnom području, što je ključno za revitalizaciju i održivost tih zajednica.  
Zahvat u prostoru je rekonstrukcija nerazvrstane ceste – put prvog reda ukupne duljine 4.480,00 m, od mjesta Bogdanovci do spoja na županijsku cestu ŽC4150.
3.4. OČEKIVANI REZULTATI PROVEDBE PROJEKTA
3.4.1. Očekivani rezultati i mjerljivi indikatori
(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)
Očekivani rezultat nakon provedbe projekta je potpuno rekonstruirana predmetna nerazvrstana cesta u duljini 4.480 metara. Nakon rekonstrukcije, cesta će biti potpuno u funkciji i sigurna za prometovanje. Mjerljivi indikator predmetnog projekta je duljina rekonstruirane ceste u metrima. Početno stanje rekonstruirane nerazvrstane ceste prije provedbe projekta (mjerljivi indikator) je 0 m (cesta nije rekonstruirana), dok je završno stanje nakon provedbe projekta (mjerljivi indikator) 4.480,00 m. Zahvat će se izvoditi na sljedećim katastarskim česticama k.č.br. 1101, k.o. Bogdanovci; k.č.br. 2138, 2091 k.o. Petrovci.


3.4.2. Duljina nerazvrstane ceste u metrima prema Glavnom projektu
a) Duljina postojeće ceste prije provedbe projekta:				0 m (asfaltirane ceste)
(u slučaju izgradnje nove nerazvrstane ceste upisati 0)
b) Duljina ceste/dionice koja je predmet projekta:				          		4.480 m
(upisati duljinu ceste koja je glavnim projektom predviđena za izgradnju/rekonstrukciju)
c) Ukupna duljina ceste nakon provedbe projekta:						4.480 m
(u slučaju rekonstrukcije (dogradnje) ceste, upisati ukupnu duljinu ceste - zbroj duljina pod a i b, a u slučaju izgradnje nove nerazvrstane ceste, upisati duljinu pod b)


3.4.3. Uvođenje digitalizacije provedbom projekta

	Je li projektom planirano uvođenje automatizacije/digitalizacije procesa unutar projekta?
	DA
	NE


(Zaokružiti odgovor koji je primjenjiv za projekt)

	Je li vrijednost radova, opreme i instalacija kojom se uvodi automatizacija/digitalizacija najmanje 10 % ukupne vrijednosti prihvatljivih troškova bez općih troškova?
	DA
	NE


(Zaokružiti odgovor koji je primjenjiv za projekt)

Ako je odgovor na oba prethodna pitanja ''DA'':

· Opisati na koji način će se koristiti planirana automatizacija/digitalizacija u sklopu građevine, odnosno na koji način radovi, oprema i instalacije predviđeni projektom omogućuju novu automatizaciju, digitalizaciju, robotizaciju i/ili bilježenje/praćenje parametara nakon provedbe projekta. Navesti dijelove i opise/tehnička rješenja iz tekstualnog/grafičkog dijela Glavnog projekta u kojima je predviđena/projektirana automatizacija/digitalizacija.
__Nije primjenjivo.___________________________________________________
________________________________________________________________________________

· Navesti grupe radova/instalacija/opreme i stavke radova/instalacija/opreme iz Troškovnika projektiranih radova/instalacija/opreme sa cijenama u kojima je predviđena automatizacija/digitalizacija u sklopu građevine.
__Nije primjenjivo.___________________________________________________
________________________________________________________________________________

· Analiza opcije ''Nema promjene – Business as usual''. Opisati varijantu kada se projektom ne bi uvodila automatizacija/digitalizacija procesa, to jest navesti različite učinke projekta kada radovi, oprema i instalacije u sklopu projekta ne bi obuhvaćali novu automatizaciju, digitalizaciju, robotizaciju i/ili bilježenje/praćenje parametara nakon provedbe projekta.
__ Nije primjenjivo.____________________________________________________________
________________________________________________________________________________
· Procijenjeni iznos radova/instalacija/opreme koji se odnosi na korištenje automatizacije/digitalizacije procesa unutar projekta
(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)
__ Nije primjenjivo._________________________________________________________

Napomene:
Podaci iz ove točke, iz Glavnog projekta i iz Troškovnika projektiranih radova/instalacija/opreme sa cijenama uzet će se u obzir prilikom provjere ostvarenja bodova na kriteriju odabira ''Uvođenje digitalizacije provedbom projekta'' iz Priloga 2. Pravilnika.
Navedeni radovi, oprema i instalacije moraju biti u vrijednosti od najmanje 10 % ukupne vrijednosti prihvatljivih troškova bez općih troškova prilikom podnošenja prvog dijela zahtjeva za potporu, a prilikom podnošenja drugog dijela zahtjeva za potporu ne smiju biti manji od 8% ukupne vrijednosti prihvatljivih troškova bez općih troškova kako bi korisnik ostvario bodove za navedeni kriterij odabira.


3.5. TRAJANJE PROVEDBE PROJEKTA
(navesti u mjesecima planirano trajanje provedbe projekta za koji se traži javna potpora)
24 mjeseca

3.6. GLAVNE AKTIVNOSTI PROJEKTA
(navesti glavne aktivnosti koje će se provoditi u svrhu provedbe projekta; 300 do 800 znakova)
U svrhu provedbe projekta „Rekonstrukcija nerazvrstane ceste- put prvog reda“, glavne aktivnosti na ovom projektu su:
1. Provedba postupaka nabave i izbor izvođača radova/pružatelja usluga;
2. Ugovaranje provedbe radova s odabranim izvođačem radova i izvođenje samih radova;
3. Ugovaranje provedbe nadzora nad radovima i provedba samog nadzora nad radovima;
4. Ugovaranje konzultantskih usluga za provedbu projekta i sama provedba projekta (kontrola, izvještavanje, podnošenje Zahtjeva i dr..);
5. Informiranje građana i aktivnosti vidljivosti projekta

3.7. PRIPREMNE PROVEDENE AKTIVNOSTI
(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti.)
Pripremne aktivnosti koje su provedene u svrhu realizacije projekta su: riješeni imovinsko pravni odnosi, izrađen je glavni projekt i troškovnik, ishođena je građevinska dozvola, te je ishođeno Mišljenje Ministarstva gospodarstva i održivog razvoja. 

3.8. UKUPNA VRIJEDNOST PROJEKTA
(navesti ukupnu vrijednost projekta sukladno Glavnom projektu, procjeni troškova, troškovniku projektiranih radova/instalacija/opreme, uključujući prihvatljive i neprihvatljive troškove, opće troškove i PDV, u skladu s tablicom ''Plan nabave/Tablica troškova i izračuna potpore'')
Ukupna vrijednost projekta s PDV-om iznosi: 2.359.115,00 EUR.

4. DRUŠTVENA OPRAVDANOST PROJEKTA
4.1. CILJANE SKUPINE I KRAJNJI KORISNICI
(navesti ciljane skupine i krajnje korisnike/interesne skupine projekta te popuniti Izjavu korisnika o javnoj upotrebi/korištenju projekta te dostupnosti predmeta projekta pojedincima, stanovništvu i interesnim skupinama iz točke 9. ovog Priloga)
Ciljana skupina projekta je prije svega ruralno stanovništvo, koje će imati najveću korist od rekonstrukcije ove prometnice. Bolja povezanost između dva naselja unutar Općine Bogdanovci omogućit će stanovnicima ruralnih područja lakši pristup javnim uslugama, radnim mjestima i drugim resursima, što će poboljšati njihovu kvalitetu života i doprinijeti održivosti ruralnih zajednica. Krajnji korisnik ovoga projekta Općina Bogdanovci, budući da se samom provedbom ovoga projekta doprinosi podizanju kvalitete života ruralnog područja Općine Bogdanovci.   
 
4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA
(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)
Ciljevi projekta i očekivani rezultati projekta imaju potencijal stvoriti brojne pozitivne učinke na ciljne skupine i krajnje korisnike projekta, a posebno na području na kojem se planira provedba projekta. Kroz cilj poboljšanja povezanosti omogućiti će se brži i lakši  pristup između dva naselja jedne Općine. To će posebno koristiti ruralnom stanovništvu koje će imati bolji pristup bitnim resursima. Bolja prometna infrastruktura potaknuti će i razvoj gospodarstva na ruralnom području. Poboljšana povezanost stvoriti će bolju povezanost tržišta, sirovina, što bi dugoročno moglo utjecati na stvaranje novih radnih mjesta. Nadalje, rekonstrukcija će utjecati i na povećanje prometne sigurnosti, smanjiti će rizik od prometnih nesreća i ozljeda. To će poboljšati sigurnost svih sudionika u prometu. Sve navedene promjene rezultirat će jednom zajedničkom cilju, a to je  poboljšanje kvalitete života za ciljane skupine i krajnje korisnike i stvaranje privlačnije zajednice za život. 
Zahvat se naziva rekonstrukcijom iz razloga što je postojeća prometnica već duže vremena u funkciji kao takva, odnosno ovim zahvatom su predviđeni radovi na poboljšanju kolničke konstrukcije jer je postojeća degradirana. Ujedno, ova prometnica je jedina prometnica, odnosno jedina izravna poveznica između dva naselja iste općine.

5. FINANCIJSKI KAPACITET KORISNIKA
PLANIRANI IZVORI SREDSTAVA ZA PROVEDBU PROJEKTA
(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)
	Izvori financiranja
	2025. godina
	2026. godina

	Intervencija 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023. – 2027.
	1.000.000,00 EUR
	1.359.115,00 EUR

	Sveukupno:
	1.000.000,00 EUR
	1.359.115,00 EUR


Dakle, kao što je vidljivo, financiranje projekta je planirano u 100%-om iznosu, iz potpore od intervencije 73.13., dok će se sredstva potrebna za predfinanciranje projekta osigurati iz proračuna Općine Bogdanovci i putem predujma koji će se osigurati kroz podnošenje Zahtjeva za isplatu predujma u maksimalno dozvoljenom iznosu.

6. LJUDSKI KAPACITETI KORISNIKA
(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbi planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili druge pravne/fizičke osobe koje sudjeluju/će sudjelovati u pripremi i provedbi projekta do potpune realizacije i funkcionalnosti projekta; ako će u provedbi projekta sudjelovati druga pravna/fizička osoba koja će tek kasnije biti poznata korisniku, opisati navedeno na općeniti način)
Općina Bogdanovci ima bogato iskustvo u provedbi projekata financiranih iz EU i nacionalnih sredstava. Proveli su niz projekata od kojih je bitno spomenuti: Adaptacija Doma kulture u Petrovcima (ukupna vrijednost investicije iznosi: 41.681,50 €), projekt prekogranične suradnje Općine Bogdanovci i Župa Sv. Petra u Inđiji (ukupna vrijednost projekta iznosi: 48.846,13 eura), Modernizacija javne rasvjete Općine Bogdanovci FAZA V. (ukupna ostvarena sredstava prema Programu održivog razvoja lokalne zajednice iznose 32.000,00 eura), Ulaganja u objekt dječjeg vrtića PO Bogdanovci (ukupna vrijednost projekta iznosi 28.500,00 eura), Opremanje sportske građevine u Bogdanovcima (ukupan iznos dodijeljene potpore iznosi: 27.817,50 eura). U provedbi svih nabrojanih dosad provedenih projekata sudjelovali su načelnik Općine Bogdanovci Marko Barun te dijelom i pročelnik Darko Ruskaj, koji će sudjelovati i u provedbi predmetnog projekta, čime su osigurani iskusni ljudski kapaciteti za provedbu projekta, uz što će biti angažirani i vanjski stručnjaci za provedbu projekata financiranih iz EU i nacionalnih izvora, čime će se osigurati više nego dovoljni ljudski kapaciteti za provedbu predmetnog projekta.


7. NAČIN ODRŽAVANJA I UPRAVLJANJA REALIZIRANIM PROJEKTOM
7.1. IZVORI PRIHODA, PRIHODI I RASHODI PROJEKTA
(navesti planirane izvore prihoda potrebnih za funkcioniranje projekta, prihode koje generira projekt (ako je primjenjivo) te troškove (rashode) nužne za upravljanje i održavanje realiziranim projektom)
Predmetni projekt neće generirati prihode. Svi troškovi (rashodi) nužni za upravljanje i održavanje realiziranim projektom financirat će se iz proračuna Općine Bogdanovci. Planirani rashodi su održavanje asfaltne površine, održavanje linija na cesti, održavanje prometnih znakova i svi drugi potrebni rashodi za održavanje.

7.2. ODRŽAVANJE I UPRAVLJANJE PROJEKTOM PET GODINA OD DATUMA KONAČNE ISPLATE POTPORE
(navesti broj osoba i stručne kvalifikacije osoba koji su zaposlenici, članovi ili volonteri korisnika i/ili druge pravne osobe koja će upravljati realiziranim projektom, a koji su uključeni u održavanje i upravljanje realiziranim projektom u razdoblju od najmanje pet godina od datuma konačne isplate sredstava; navesti način upravljanja projektom ako će korisnik prenijeti upravljanje i održavanje realiziranim projektom na trgovačko društvo čiji je osnivač ili jedan od osnivača)
Korisnik neće prenijeti upravljanje i održavanje realiziranim projektom na trgovačko društvo čiji je osnivač ili jedan od osnivača. Realiziranim projektom upravljat će načelnik Općine Bogdanovci, Marko Barun i pročelnik Općine Bogdanovci, Darko Ruskaj, osobe koje imaju iznimno bogato iskustvo u provedbi projekata i upravljanju realiziranim projektima. Prethodno spomenute osobe će biti uključene u održavanje i upravljanje realiziranim projektom u razdoblju od najmanje pet godina od datuma konačne isplate sredstava.

8. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE
(navesti naziv važećeg strateškog razvojnog dokumenta jedince lokalne samouprave odnosno naziv važećeg srednjoročnog ili kratkoročnog akta strateškog planiranja jedinice lokalne samouprave; navesti mjeru/aktivnost/prioritet iz strateškog razvojnog dokumenta jedince lokalne samouprave, a iz kojeg je vidljivo da je projekt u skladu sa strateškim razvojnim dokumentom JLS, obrazložiti usklađenost projekta s mjerom/aktivnosti/prioritetom; navesti broj poglavlja/stranice u kojem/kojoj se navodi spomenuta mjera/aktivnost/prioritet, navesti gdje je strateški razvojni dokument objavljen - naziv i broj glasnika/link na mrežnu stranicu; navesti gdje je akt temeljem kojeg je strateški razvojni dokument usvojen od strane predstavničkog tijela JLS objavljen (ako je primjenjivo)- navesti naziv i broj glasnika/link na mrežnu stranicu te broj i datum tog akta)
Provedbeni program Općine Bogdanovci kao jedinice lokalne samouprave, izrađen je i donesen sukladno zakonodavnom okviru kao kratkoročni strateški akt na lokalnoj razini za razdoblje aktualnog mandata 2021.-2025. godine, (KLASA: 300-01/-21-01/01 URBROJ: 2196-03/01/01-21-04).  Provedbeni program Općine Bogdanovci za razdoblje 2021-2025. godine predstavlja kratkoročni strateški akt kojim se definiraju ciljevi, prioriteti, mjere i razvojni projekti Općine, a koji su usklađeni s hijerarhijski nadređenim aktima Nacionalnom razvojnom strategijom Republike Hrvatske do 2030. godine (dalje u tekstu NRS 2030) te Planom razvoja Vukovarsko-srijemske županije za period 2021-2027. godine. Obvezni sadržaj Provedbenog programa Općine Bogdanovci za razdoblje 2021-2025. godine utvrđen je člankom 18. Uredbe o smjernicama za izraduakata strateškog planiranja od nacionalnog značaja i od značaja za jedinice lokalne i područne(regionalne) samouprave (»Narodne novine«, broj 89/2018)
Strateški okvir Provedbenog programa nabrojan je u poglavlju 5., te je definiran kroz 14 razvojnih mjera, a provedbeni program usklađen je s mjerom 1. uređenje naselja i stanovanje;  2. prostorno i urbanističko planiranje; 3. komunalno gospodarstvo; 11. promet i održavanje javnih prometnica. Općina Bogdanovci kao prioritete razvoja u mandatnom razdoblju prepoznaje ulaganje u razvoj i unapređivanje komunalne infrastrukture i komunalnog gospodarstva, jačanje prometne povezanosti. Predmetni projekt odnosi se na rekonstrukciju nerazvrstane ceste koja će stvoriti bolju povezanost među općinama i stvoriti uvjete za sigurnije prometovanje, što je u skladu sa razvojnim mjerama Provedbenog programa. Strateški okvir mjera naveden je na stranici 7-8, dostupno na: (Općina Bogdanovci: PROVEDBENI PROGRAM OPĆINE BOGDANOVCI, 2021.-2025., 14.12.2021, https://www.opcina-bogdanovci.hr/public/objava/pregled/provedbeni-program-opcine-bogdanovci-2021.-2025, pristupljeno: 19.04.2024.)


9. IZJAVA KORISNIKA O JAVNOJ UPOTREBI/KORIŠTENJU PREDMETA PROJEKTA TE DOSTUPNOSTI PREDMETA PROJEKTA POJEDINCIMA, STANOVNIŠTVU I INTERESNIM SKUPINAMA


Pojašnjenje:
- Davatelj Izjave je korisnik/podnositelj Zahtjeva za potporu za Intervenciju 73.13.
- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirani projekt nakon stavljanja u funkciju biti dostupan pojedincima, stanovništvu i interesnim skupinama.
- U Izjavi je potrebno nabrojiti interesne skupine krajnje korisnike projekta.
- Izjava mora biti potpisana i ovjerena od strane korisnika.


Ja, Marko Barun, načelnik Općine Bogdanovci, kao odgovorna osoba Općine Bogdanovci, izjavljujem da je predmetni projekt namijenjen javnoj upotrebi/korištenju i da će planirani projekt nakon stavljanja u funkciju biti dostupan pojedincima, stanovništvu i sljedećim interesnim skupinama, odnosno sljedećim ciljnim skupinama: ruralno stanovništvo, kao i krajnjem korisniku Općini Bogdanovci. 


Datum:							Potpis i pečat:
								Marko Barun, mag.admin.publ.
								OPĆINSKI NAČELNIK


__________________________				__________________________

